CELEX: 62017TN0352
Language: lv
Date: 2017-06-02 00:00:00
Title: Lieta T-352/17: Prasība, kas celta 2017. gada 2. jūnijā – Janusz-Korwin Mikke/Parlaments

24.7.2017   
            
            
               LV
            
            
               Eiropas Savienības Oficiālais Vēstnesis
            
            
               C 239/69
            
         Prasība, kas celta 2017. gada 2. jūnijā – Janusz-Korwin Mikke/Parlaments
   (Lieta T-352/17)
   (2017/C 239/80)
   Tiesvedības valoda – franču
   
      Lietas dalībnieki
   
   
      Prasītājs: Janusz Korwin Mikke (Jozefow, Polija) (pārstāvji – M. Cherchi, A. Daoût un M. Dekleermaker, advokāti)
   
      Atbildētājs: Eiropas Parlaments
   
      Prasītāja prasījumi:
   
   
               —
            
            
               atzīt šo prasību par pieņemamu un pamatotu;
            
         līdz ar to,
   
               —
            
            
               atcelt Eiropas Parlamenta Prezidija 2017. gada 3. aprīļa lēmumu;
            
         
               —
            
            
               atcelt agrāku Parlamenta priekšsēdētāja 2017. gada 14. marta lēmumu;
            
         
               —
            
            
               piespriest atlīdzināt ar apstrīdētajiem lēmumiem nodarīto materiālo un morālo kaitējumu vai arī samaksāt prasītājam summu EUR 19 180 apmērā;
            
         
               —
            
            
               katrā ziņā, piespriest Eiropas Parlamentam atlīdzināt visus tiesāšanās izdevumus.
            
         
      Pamati un galvenie argumenti
   
   Prasības pamatošanai prasītājs izvirza divus pamatus.
   
               1.
            
            
               Pirmais pamats attiecas uz Eiropas Savienības Pamattiesību hartas 11. panta, vārda brīvības vispārīgā principa, skatot to kopsakarā ar Eiropas Cilvēktiesību konvencijas 10. pantu un Pamattiesību hartas 52. pantu, saistībā ar īpašo apstākli, ka komentārus, uz kuriem ir atsauce apstrīdētājos lēmumos, sniedza Eiropas Parlamenta loceklis, pildot savas funkcijas un Eiropas Savienības iestāžu telpās, kā arī Eiropas [..] Parlamenta Reglamenta 166. panta, Pamattiesību hartas 41. panta, principa par Eiropas Savienības iestāžu aktu pamatošanu, LESD 296. panta pārkāpumu, kā arī acīmredzamu kļūda vērtējumā un pilnvaru pārsniegšanu.
            
         
               2.
            
            
               Otrais pamats attiecas uz Pamattiesību hartas 41. panta, principa par Eiropas Savienības iestāžu aktu pamatošanu un vispārējo samērīguma principu pārkāpumu, kā arī acīmredzamu kļūdu vērtējumā un pilnvaru pārsniegšanu.